LATVIJAS REPUBLIKAS MINISTRU KABINETS

2010.gada Rīkojums Nr.

Rīgā (prot. Nr. .§)

**Par nacionālās sporta bāzes statusa piešķiršanu Sporta kompleksam „Mūsa”**

1. Ministru kabinets (adrese – Brīvības bulvārī 36, Rīga, LV-1520) ir izskatījis sabiedrības ar ierobežotu atbildību „Sporta komplekss „Mūsa”” (adrese – Elijas iela 17, Rīga, LV-1050, reģistrācijas numurs – 40003674721) 2010.gada 10.maija iesniegumu par nacionālās sporta bāzes statusa piešķiršanu sporta bāzei – Sporta kompleksam „Mūsa”.

2. Pēc iesnieguma par nacionālās sporta bāzes statusa piešķiršanu Sporta kompleksam „Mūsa” izskatīšanas Ministru kabinets konstatē:

2.1. Sporta komplekss „Mūsa” ir nekustamais īpašums (nekustamā īpašuma kadastra Nr. 4060 001 0021), kas sastāv no zemes vienība 141500 m2 platībā (zemes vienības kadastra apzīmējums 4060 001 0021) un 6 (sešām) būvēm (būvju kadastra apzīmējumi 4060 001 0021 002; 4060 001 0021 003; 4060 001 0021 004; 4060 001 0021 005; 4060 001 0021 007; 4060 001 0021 022) – „Mūsas trase”, Gailīšu pagasts, Bauskas novads, kas ierakstīts Gailīšu pagasta zemesgrāmatu nodalījumā Nr.172 uz sabiedrības ar ierobežotu atbildību „Sporta komplekss „Mūsa”” vārda;

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu sporta bāzei – Sporta kompleksam „Mūsa” iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.3. sabiedrība ar ierobežotu atbildību „Sporta komplekss „Mūsa”” atbilstoši likuma „Par nacionālās sporta bāzes statusu” 6.panta pirmajā daļā noteiktajam 2010.gada 10.maijā ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina Sporta kompleksa „Mūsa” atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma „Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2010.gada 1.oktobra sēdē
(prot. Nr. 4 4.§, 4.2.26.apakšpunkts) ir sniegusi atzinumu, ka Sporta komplekss „Mūsa” atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

 3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo daļu, 6.panta otro daļu un 6.panta ceturto daļu, Ministru kabinets nolemj Sporta kompleksam „Mūsa” piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā „Latvijas Vēstnesis”.

 Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē: Valsts sekretārs M.Gruškevics

09.12.2010 14:03

440

A.Mičule

67047928, anda.micule@izm.gov.lv